માંહોમાંહે બીનતંદુરસ્ત સ્પર્ધા ચાલતી હોય, કર્મચારીઓ અને સંચાલકોમાં લગભગ બધી જ બાબતે વિસંવાદિતા દ્રષ્ટિગોચર થતી હોય, એકમેક પ્રત્યેના સમ્માન-કંપની પ્રત્યેની નિષ્ઠા અને વફાદારીનો સંપૂર્ણ અભાવ નજરે પડતો હોય, જ્યાં કર્મચારીઓને પગારો-ભથ્થાં અને અન્ય નાણાકીય લાભોમાં જ રસ પડતો હોય, કંપનીના દ્રષ્ટિવિધાન, લક્ષ્યવિધાન અને મૂલ્યોની ધરાર અવગણના થતી હોય, એવો માહોલ-કંપનીની એવી સભ્યતા અત્યંત વિધાતક નીવડે છે, આવા ઝેરીલા માહોલમાં પરસ્પર સહકાર, સદભાવ, અનુબંધનો છેદ ઊડી જતો હોય છે, આવા ઝેરીલા માહોલ ધરાવતી કંપનીની ઉત્પાદિતા તેને બજાર હિસ્સામાં સતત નોંધપાત્ર ઘટાડો થતો જ રહે છે, અને સમયના બહુ ટૂંકાગાળામાં તેનું અધઃપતન જાણે અનિવાર્ય એવી ઘટના બની રહે છે.